UPA เผย “Jera” จากญี่ปุ่น สนใจร่วมลงทุนในโรงไฟฟ้า 200MW ที่เมียนมาร์
UPA เผย “Jera Power” ซึ่งเป็นบริษัทย่อยของผู้เชี่ยวชาญด้านการลงทุน-ผลิตไฟฟ้ารายใหญ่ที่สุดในญี่ปุ่น สนใจร่วมลงทุนในโรงไฟฟ้าก๊าซธรรมชาติ 200MW ที่เมียนมาร์
18 ม.ค. 2560

อุปกิต ปาจรียากูร กรรมการ บริษัท ยูไนเต็ด เพาเวอร์ ออฟ เอเชีย จำกัด (มหาชน) หรือ UPA และประธานคณะกรรมการ บริษัท Myanmar UPA จำกัด (MUPA) บริษัทย่อยของ UPA เปิดเผยว่า บริษัท Jera Power (Thailand) จำกัด แสดงความสนใจที่จะเข้าร่วมลงทุนในโครงการผลิตไฟฟ้า 200 เมกะวัตต์ (MW)  (MUPA1) ณ เมืองกันบก ทวาย ในเมียนมา
ทั้งนี้ บริษัท Jera Power (Thailand) จำกัด เป็นบริษัทย่อยของผู้เชี่ยวชาญด้านการลงทุนและผลิตไฟฟ้ารายใหญ่ที่สุดของประเทศญี่ปุ่น โดยเป็นบริษัทร่วมทุนระหว่าง Tokyo Electric Power Company (TEPCO) และ Chubu Electric Power Company (Chubu) ซึ่งมีการลงทุนในหลายประเทศทั่วโลก รวมทั้งในประเทศไทย
ขณะที่ บริษัท Myanmar UPA จำกัด เป็นบริษัทย่อยของบริษัท UPA จดทะเบียนในเมียนมา ได้ทำสัญญาผลิตและขายไฟฟ้า (PPA) โดยใช้ก๊าซธรรมชาติ Combine Cycle Power Plant ขนาด 200 เมกะวัตต์ ให้กับกระทรวงพลังงานของสาธารณรัฐแห่งสหภาพเมียนมา